
1. Asjaolud ja menetluse käik.
Möödunud aastal sõlmis Narva Arengu- ja Ökonoomikaamet lepingu AS Advisio’ga, et teostada Narva ja Kristiansandi (Norra Kuningriik) omavalitsuste võrdlev analüüs haldussuutlikkuse küsimustes. Projekti raames (ajavahemikus 2.jaanuar 2009.a. kuni 31.detsember 2010.a.) planeeritavad tegevused olid: 

· ametnike haldussuutlikkuse tõstmine (planeerimise ja aruandluse, elukeskkonna ja keskkonna, kultuuri, hariduse, noorsootöö ja turismi valdkonnas);
· infovahetuse ja kommunikatsiooni tõhustamine omavalitsuse ja elanikkonna vahel; 

· elanikkonna kaasamine kohaliku elu otsustamise protsessi;

· kogemuste vahetamine Norra partneriga – Kristiansandi kommuuni omavalitsuse üksustega;

· ametnike haldusvõimekuse tõstmiseks strateegiaplaanide ja -programmide koostamine.

Toimunud on kolm partnerite kohtumist ja üks tööseminar kus kokku on osalenud 110 osavõtjat ja on valminud AS Adviso soovitused Narva haldusaparaadi haldussuutlikkuse tõstmiseks. Lõpptulemustest tegi AS Advisio esindaja 17.novembril ettekande linna juhtkonnale.

2. Õiguslikud alused.
Vastavalt kohaliku omavalitsuse korralduse seaduse § 30 lõige 1 punktile 3 lahendab ja korraldab linnavalitsus kohaliku elu küsimusi, mis ei kuulu volikogu pädevusse.

3. Otsus

3.1 Võtta teadmiseks ja juhindumiseks AS Advisio poolt valminud töö Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukava  2011 – 2014.
3.2 Kinnitada tegevuskavad (lisatud).

3.3 Määrata juhtivaks ametiasutuseks arengukava elluviimiseks ….. 

3.4 Esitada kord aastas (orienteeruvalt septembris-oktoobris) linnavalitsusele informatsioon arengukava elluviimisest. 

4. Rakendussätted.

4.1 Korraldus jõustub vastavalt seadusele.
4.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Tarmo Tammiste





       
Ants Liimets
Linnapea







Linnasekretär

